Document ID: 32009R0889

KOMISJONI MÄÄRUS (EÜ) nr 889/2009,
25. september 2009,
millega muudetakse nõukogu määrust (EÜ) nr 73/2009 ja kehtestatakse 2009. aastaks nõukogu määruses (EÜ) nr 1782/2003 sätestatud ühtse otsemaksete kava osaliseks või valikuliseks rakendamiseks vajalikud eelarvelised ülemmäärad, ühtse pindalatoetuse kava aastane finantsraamistik ning määrusega (EÜ) nr 73/2009 ettenähtud puu- ja köögivilja üleminekutoetuste ning eritoetuse puhul kohaldatavad eelarvelised ülemmäärad
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. septembri 2003. aasta määrust (EÜ) nr 1782/2003, millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks ning muudetakse määruseid (EMÜ) nr 2019/93, (EÜ) nr 1452/2001, (EÜ) nr 1453/2001, (EÜ) nr 1454/2001, (EÜ) nr 1868/94, (EÜ) nr 1251/1999, (EÜ) nr 1254/1999, (EÜ) nr 1673/2000, (EMÜ) nr 2358/71 ja (EÜ) nr 2529/2001, (1) eriti selle artikli 64 lõiget 2 ja artikli 70 lõiget 2,
võttes arvesse nõukogu 19. jaanuari 2009. aasta määrust (EÜ) nr 73/2009, millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, muudetakse määruseid (EÜ) nr 1290/2005, (EÜ) nr 247/2006, (EÜ) nr 378/2007 ning tunnistatakse kehtetuks määrus (EÜ) nr 1782/2003), (2) eriti selle artikli 8 lõiget 2, artikli 69 lõiget 3, artikli 87 lõiget 3, artikli 123 lõiget 1, artikli 128 lõike 1 teist lõiku ja lõike 2 teist lõiku,
ning arvestades järgmist:
(1)
Määruse (EÜ) nr 73/2009 IV lisas on kehtestatud iga liikmesriigi jaoks ülemmäärad, mida kõnealuses liikmesriigis ühe kalendriaasta jooksul eraldatavate otsetoetuste kogusummad ei tohi ületada.
(2)
Kuna Hispaania suhkrukvooti vähendati, hakkas Hispaania 2009. aastal kohaldama määruse (EÜ) nr 73/2009 IV jaotise 1. peatüki 7. jaos sätestatud suhkrupeedi- ja suhkrurootootjate toetust. Seetõttu tuleks osutatud määruse IV lisas esitatud ülemmäärad Hispaania puhul läbi vaadata.
(3)
Määruse (EÜ) nr 73/2009 artikli 146 lõike 1 esimese lõigu kohaselt tunnistatakse määrus (EÜ) nr 1782/2003 alates 1. jaanuarist 2009 kehtetuks. Kehtetuks tunnistatud määruse teatavad sätted kuuluvad 2009. aastal siiski kohaldamisele.
(4)
Liikmesriikide puhul, kes rakendavad 2009. aastal määruse (EÜ) nr 1782/2003 III jaotisega ettenähtud ühtset otsemaksete kava, tuleks kõnealuse määruse III jaotise 5. peatüki 2. jaos kehtestatud tingimustel määrata 2009. aastaks kindlaks eelarveline ülemmäär iga määruse (EÜ) nr 1782/2003 artiklites 66-69 ette nähtud otsetoetuse jaoks.
(5)
Liikmesriikide puhul, kes on 2009. aastaks taotlenud määruse (EÜ) nr 1782/2003 artikliga 70 ja määruse (EÜ) nr 73/2009 artikliga 87 ettenähtud võimalust, tuleks kehtestada 2009. aastaks ühtsest otsemaksete kavast välja jäetud otsetoetuste suhtes kohaldatavad eelarvelised ülemmäärad.
(6)
Selguse huvides tuleks ühtse otsemaksete kava eelarvelised ülemmäärad 2009. aastaks avaldada pärast seda, kui määruse (EÜ) nr 73/2009 VIII lisas osutatud ülemmääradest on maha arvatud määruse (EÜ) nr 1782/2003 artiklites 66-70 ja määruse (EÜ) nr 73/2009 artiklis 87 osutatud otsetoetustele kehtestatud ülemmäärad.
(7)
Vastavalt määruse (EÜ) nr 73/2009 artikli 123 lõikele 1 tuleks kehtestada aastane finantsraamistik 2009. aastaks liikmesriikidele, kes rakendavad 2009. aastal nimetatud määruse V jaotise 2. peatükiga ettenähtud ühtset pindalatoetuse kava.
(8)
Selguse huvides tuleks avaldada ühtset pindalatoetuse kava kohaldavate liikmesriikide teatiste alusel kehtestatud vahendite maksimumsumma, mis antakse nimetatud liikmesriikide käsutusse määruse (EÜ) nr 73/2009 artikli 126 kohase eraldi makstava suhkrutoetuse andmiseks 2009. aastal.
(9)
Selguse huvides tuleks avaldada ühtset pindalatoetuse kava kohaldavate liikmesriikide teatiste alusel kehtestatud vahendite maksimumsumma, mis antakse nimetatud liikmesriikide käsutusse määruse (EÜ) nr 73/2009 artikli 127 kohase eraldi makstava puu- ja köögiviljatoetuse andmiseks 2009. aastal.
(10)
Ühtset pindalatoetuse kava kohaldavate liikmesriikide teatiste alusel tuleks vastavalt määruse (EÜ) nr 73/2009 artikli 128 lõigetele 1 ja 2 kehtestada üleminekuperioodil makstava puu- ja köögiviljatoetuse eelarvelised ülemmäärad 2009. aastaks.
(11)
Määruse (EÜ) nr 73/2009 III jaotise 5. peatükiga ettenähtud eritoetuse puhul tuleks liikmesriikide teatise alusel vastavalt määruse (EÜ) nr 73/2009 artikli 69 lõikele 3 kehtestada eelarvelised ülemmäärad 2009. aastaks nendele liikmesriikidele, kes kõnealuse määruse artikli 72 lõike 4 alusel asjaomast toetust annavad.
(12)
Määrust (EÜ) nr 73/2009 tuleks vastavalt muuta.
(13)
Käesoleva määrusega ettenähtud meetmed on kooskõlas otsetoetuste korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 73/2009 IV lisas asendatakse Hispaania jaoks ettenähtud summad 2009. aastaks ja sellele järgnevateks aastateks järgmiste summadega:
„2009
:
5 043,7
2010
:
5 038,4
2011
:
5 021,0
2012
:
5 032,8”
Artikkel 2
1. Määruse (EÜ) nr 1782/2003 artiklites 66-69 osutatud eelarvelised ülemmäärad 2009. aastaks on esitatud käesoleva määruse I lisas.
2. Määruse (EÜ) nr 1782/2003 artikli 70 lõikes 2 ja määruse (EÜ) nr 73/2009 artikli 87 lõikes 3 osutatud eelarvelised ülemmäärad 2009. aastaks on esitatud käesoleva määruse II lisas.
3. Määruse (EÜ) nr 73/2009 III jaotises osutatud ühtse otsemaksete kava eelarvelised ülemmäärad 2009. aastaks on esitatud käesoleva määruse III lisas.
4. Määruse (EÜ) nr 73/2009 artikli 123 lõikes 1 osutatud aastane finantsraamistik 2009. aastaks on esitatud käesoleva määruse IV lisas.
5 Tšehhi Vabariigi, Läti, Leedu, Ungari, Poola, Rumeenia ja Slovakkia käsutusse antavate vahendite maksimumsummad määruse (EÜ) nr 73/2009 artikli 126 lõikes 1 osutatud eraldi makstava suhkrutoetuse andmiseks 2009. aastal on esitatud käesoleva määruse V lisas.
6. Tšehhi Vabariigi, Ungari, Poola ja Slovakkia käsutusse antavate vahendite maksimumsummad määruse (EÜ) nr 73/2009 artikli 127 lõike 1 kohase eraldi makstava puu- ja köögiviljatoetuse andmiseks 2009. aastal on esitatud käesoleva määruse VI lisas.
7. Määruse (EÜ) nr 73/2009 artikli 128 lõikes 1 ja lõike 2 teises lõigus osutatud eelarvelised ülemmäärad 2009. aastaks on esitatud käesoleva määruse VII lisas.
8. Määruse (EÜ) nr 73/2009 artikli 69 lõikes 3 osutatud eelarvelised ülemmäärad 2009. aastaks on esitatud käesoleva määruse VIII lisas.
Artikkel 3
Käesolev määrus jõustub seitsmendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 25. september 2009

Labels: 5
6